《赋得禁苑迁莺》
明代·韩日缵

太液朝光宫树深，翩翩黄鸟弄春阴。间关择木窥垂柳，睍睆迁春借上林。

露重花边飞暂歇，风恬堤上响还沈。初阳桃李纷如许，怕趁东风逐野禽。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。